7. Toe hy sy gebed beëindig het, kom hy weer met die takke na buite en gee elkeen weer sy eie tak terug.
19. Die priester het egter sy hand opgehef en aan Josef gesê: 'Josef! Vrees God, die Heer! Weet jy nie wat Hy gedoen het met Datan, Korag en met Abíram nie? (Num. 26:10)
20. Die aarde het oopgeskeur en hulle almal vanweë hulle weerspannigheid verslind! Glo jy dat Hy jou nie dieselfde sou kon aandoen nie?
21. Ek sê vir jou: noudat jy die teken van JaHWeH met sekerheid gesien en waargeneem het, moet jy die Heer ook gehoorsaam! Hy is almagtig en regverdig en tugtig altyd hulle wat weerspannig is en hulself teen Sy wil verset!
22. Andersins sou jy tuis in groot sorg moes verkeer of die Heer met jou en hulle wat joune is nie dieselfde sou doen soos Hy met Datan, Korag en Abíram gedoen het nie.'
24. Toe het die priester na binne gegaan en in die Allerheiligste vir Josef gebid. Die Heer het met die biddende priester gepraat:
28. Daarna het die priester opgestaan, na buite gegaan en die meisie aan die angstige Josef gegee, terwyl hy haar seën in die naam van die Heer.
31. Toe Josef so tot die Heer gespreek het, was hy innerlik versterk. Hy het nou met Maria die tempel verlaat en haar na die omgewing van Nasaret begelei en aldaar na sy skamele woning.
35. Ek sal so spoedig moontlik met my vier seuns weer na huis toe kom en sal vir jou `n leidsman wees op die weg van die Heer! God die Heer sal nou oor jou en my huis waak. Amen.'